यस सन्दर्भमा संघीयताको मर्मलाई जनजनमा स्थापित गर्न सबै क्षेत्र, वर्ग, लिङ्ग, जाति, भाषाभाषी, धर्म र संस्कृतिको स्वर र अनुहार नेपाल टेलिभिजनमा समान रुपमा प्रतिविम्वित् हुनुपर्छ । सबैले नेपाल टेलिभिजनसँगको अपनत्व अनुभूत गर्नुपर्छ । ‘हुने खाने’ र ‘हुँदा खाने’ सबैका लागि समान पहुँच बनाउन, नेपाल टेलिभिजन सफल बन्नुपर्छ । त्यस दिशामा नेपाल टेलिभिजन अगाडि बढ्न सकोस्, मेरो शुभेच्छा छ ।
